Constant Troyon

Constant Troyon (Sèvres, 1810eko abuztuaren 28a - Paris, 1865eko otsailaren 21) Barbizongo eskolari lotutako frantziar margolaria izan zen. Abere-margolari gisa nabarmendu zen.

 Biografia 
Constant Troyon 1810eko abuztuaren 28an sortu zen, Sèvresen. Gurasoak hiri horretako portzelana-fabrikan aritzen ziren, eta bera ere bertan jardun zuen, zeramika dekoratzen. 21 urte zituela Frantzian barrena ibili zen, paisaiak margotzen. Dirua agortu zitzaiolarik, lehengo lantegira itzuli behar izan zuen. Camille Roqueplanen bitartez, Théodore Rousseau, Jules Dupré eta Barbizongo eskolako margolariak ezagutu zituen. 1840 eta 1847 bitarteko margolanetan artista horien eragina agerikoa daDavid CROAL THOMSON: Constant Troyon 1911 Encyclopædia Britannica. Wikisource.org.

1846an Herbehereetan egon zen, eta Hagan Paulus Potterren De stier (Zezenkoa) margolana ikusi zuen. Harrezkero aziendak margotzen hasi zen, eta arrakasta handia izan zuen. Ohorezko Legioa eman zioten, Parisko Aretoan bost domina jaso zituen eta Napoleon III.a bere bezeroetako bat izan zen. Bere ikaslerik ezagunena Émile van Marcke izan zen.

1865ean hil zen eta Montmartreko hilerrian ehortzi zuten.

 Iruditegia 

 Erreferentziak 

 Kanpo loturak 

  Constant Troyon Artcyclopedia.com

Kategoria:Errealismoaren margolariak
Kategoria:Frantziako margolariak
Kategoria:XIX. mendeko margolariak
Kategoria:Ohorezko Legioko kide izendatuak
Kategoria:Barbizongo eskola
Kategoria:Ohorezko Legioko zaldunak
Kategoria:Parisen hildakoak